**Gürcüstan–İraq münasibətləri** — Gürcüstan Respublikası və İraq arasındakı mövcud ikitərəfli münasibətlər. Hər iki ölkə Birləşmiş Millətlər Təşkilatının üzvüdür. İraqın Tiflisdə səfirliyinin olması diqqət çəkir. Bununla belə Gürcüstanın Bağdadda səfirliyi yoxdur. İraqın hazırda Gürcüstandakı səfiri Hüseyn Abbas Hüseyn Taandır. İraq Gürcüstanın Abxaziya və Cənubi Osetiya məsələlərində ərazi bütövlüyünü dəstəkləyir.

Əməkdaşlıq və qarşılıqlı əlaqə
------------------------------

2013-cü ildə Gürcüstan və İraq arasında bir hava yolu açılır və İraq Hava Yollarının Tiflisə həftədə iki uçuş həyata keçirdiyi bildirilir. Elə həmin il İraqın Tiflisdəki səfiri Gürcüstanın Xarici İşlər Naziri ilə görüşür və burada iki ölkə arasında əməkdaşlığın, əlaqələrin genişləndirilməsi məsələlərini müzakirə edirlər. Gürcüstan Xarici İşlər Naziri İraqa sabitliyin sürətlə bərpasını arzuladı.

Gürcüstanın İraq müharibəsindəki rolu
-------------------------------------

2003-cü ilin avqust ayında Gürcüstan, ABŞ-nin rəhbərlik etdiyi beynəlxalq koalisiyanın bir hissəsi olaraq İraqdakı müharibəyə qatılır. 2008-ci ilə qədər İraqda 2300 gürcü əsgəri var idi. Beləliklə Gürcüstan qüvvələri İraqdakı üçüncü böyük hərbi kontingent olur. Bundan əlavə Tiflis, BMT-nin sülhməramlı missiyasında iştirak etmək üçün təxminən 550 nəfərlik bir tabor təmin edir. 2008-ci ilin avqustunda Rusiya və Cənubi Osetiya ilə münaqişə zamanı bütün gürcü əsgərləri İraqdan geri göndərilir. Birləşmiş Ştatların Hava Qüvvələri geri çəkilmə üçün lojistik dəstək verir. 10-11 avqust 2008-ci il tarixlərində Boeing C-17 Globemaster III təyyarəsi Gürcüstana 2 minə yaxın gürcü əsgərini göndərmiş və onlara qida təmin etmişdir ki, bu da Rusiyanın etirazına səbəb olmuşdur. ABŞ rəsmiləri Gürcüstan əsgərlərinin yenidən yerləşdirilməsinə yardımın, fövqəladə bir vəziyyətdə nəqliyyatla əlaqəli ilkin razılaşmanın bir hissəsi olduğunu və Rusiyaya uçuşlar barədə əvvəlcədən məlumat verildiyini cavab vermişdir.

Ümumilikdə İraqda 3 gürcü əsgəri öldürülmüşdür. Digər 19 nəfər müxtəlif dərəcəli ağır dərəcəli xəsarət almışdır. Bundan əlavə Gürcüstan hərbçilərindən biri avtomobil qəzasında ölmüş, biri isə intihar etmişdir.

İstinadlar
----------

1. ↑  List of embassies Arxivləşdirilib 2012-11-16 at the Wayback Machine. Georgian Foreign Ministry.
2. ↑  "List of embassies and consulates in Iraq". 2017-03-12 tarixində orijinalından arxivləşdirilib. İstifadə tarixi: 2020-11-01.
3. ↑  Embassy of Iraq in Tbilisi, Georgia Arxivləşdirilib 2017-03-21 at the Wayback Machine. Embassypages.com. Retrieved 15 May 2015.
4. ↑  The re-opening of the air route between Iraq and Georgia Arxivləşdirilib 2017-03-12 at the Wayback Machine. Oneiraqidinar.com. Published July 2, 2013. Retrieved May 15, 2015.
5. ↑  Iraq's Ambassador to Tbilisi meet Secretary of Foreign Affairs of Georgia Arxivləşdirilib 2017-03-12 at the Wayback Machine. Iraqi News. Ahmed Hussien. Published July 2, 2013. Retrieved 15 May, 2015.
6. ↑  *Lee, Matthew.* "Putin Criticizes U.S. For Flying Georgian Soldiers Back from Iraq". CNS News. August 11, 2008. 2015-04-17 tarixində arxivləşdirilib. İstifadə tarixi: 16 June 2013.
7. ↑  "В Афганистане погиб грузинский военный, еще один получил ранения". Civil Georgia. 2010-09-06. 2018-11-13 tarixində arxivləşdirilib.
8. ↑  "Military Deaths by Country: Georgia". Iraq Coalition Casualty Count. iCasualties.org. 5 July 2018 tarixində orijinalından arxivləşdirilib. İstifadə tarixi: 16 June 2013.